Dum la lastaj monatoj ni havis multajn gastojn el Germanio kaj aliaj landoj. Kelkaj venis spontanee por peti informojn pri Esperanto kaj la evoluoj de Esperanto en la Esperanto-urbo Herzberg. Okazis semajnfina Esperanto-kurso en novembro.
#000001
Komence de novembro okazis la jam tradicia semajnfina kunveno de la landaj ligoj kaj aktivuloj de Germana Esperanto-Asocio en la legoĉambro de la urba biblioteko. Entute partoprenis pli ol tridek personoj.
#000003
Okaze de la Zamenhof-tago Zsófia Kóródy kaj Petro Zilvar metis flagetojn kaj florantan trikoloran kalunon al la Zamenhof-monumento. La 17an de decembro ni festis en la najbara urbo Osterode am Harz – urboparto Freiheit (restoracio Freiheiter Hof) nian jam tradician Zamenhof-feston, spite de ekstera forta frostnokto.
#000004
Antaŭnelonge okazis oficiala informado kaj aŭskultado por la deputitoj de diversaj partioj el nia distrikto rilate al la Esperanto-taskoj de la Esperanto-Centro en Herzberg kaj de la Esperanto-urbo. Nia Esperanto-urbestro sinjoro Christopher Wagner kaj la estro de la Esperanto-Centro oficiale informis kaj respondis diversajn demandojn. Tio estas jam grava politika paŝo (por Esperanto) antaŭen! Certe la pluaj politikaj paŝoj kompreneble daŭros.
#000005
Ĉi tiu artikolo aperis en la decembra (vintra) eldono de La Ondo de Esperanto (2022).
Ĉe represo aŭ citado bonvolu nepre indiki la fonton:
Rete: La Ondo de Esperanto 
#000012